מגפת הקורונה בסרביה

מגפת הקורונה, בה חלו רבים במחלת נגיף הקורונה בסרביה, התפשטה אל המדינה בתחילת מרץ 2020. ב-6 במרץ הודיעה סרביה על מקרה ראשון של הדבקה בנגיף הקורונה בשטחה. מדובר בגבר בן 43 אשר חזר למדינה לאחר ביקור בבודפשט, שבהונגריה. לפי שר הבריאות הסרבי, זלטיבור לונקר (אנ') הגבר שאובחן נמצא בבידוד בבית חולים בסובוטיצה, על ידי הגבול המשותף של סרביה עם הונגריה. ב-15 במרץ הכריז נשיא סרביה, אלכסנדר ווצ'יץ' על מצב חירום לאומי בכל רחבי המדינה. עקב ההכרזה, כל בתי הספר, האוניברסיטאות, אולמות הספורט וחדרי הכושר נסגרו, כניסת אזרחים זרים נאסרה וחיילים נפרסו ברחבי המדינה לשמור ולאבטח בתי חולים. ב-17 במרץ הכריזה סרביה על עוצר לילי כצעד במטרה למנוע את התפשטות הנגיף. העוצר יתקיים בכל יום, מהשעה 8 בערב עד השעה 5 בבוקר. עם זאת, אנשים מבוגרים מעל גיל 65 אינם רשאים לעזוב את בתיהם. ב-19 במרץ הודיעה סרביה על סגירת שדה התעופה "ניקולה טסלה" וכי כל הכבישים והרכבות יסגרו לתנועה למעט תנועת מטענים, כמו גם תעצור את כל הובלות הנוסעים הפנימיות במטרה לבלום את התפשטות נגיף הקורונה. שדה התעופה יישאר פתוח רק לטיסות הומניטריות ומטוסים עם אישורים מיוחדים. ב-20 במרץ הודיעה סרביה על מקרה מוות ראשון בשטחה כתוצאה מהדבקה בנגיף הקורונה. הקורבן, הוא גבר בן 49 שסבל מבעיות רפואיות אשר נפטר בבית החולים המרכזי של וויבודינה בנובי סאד. בנוסף על כך, החל מהשעה 8 בבוקר כל מעברי הגבול נסגרו לתנועה, למעט משאיות המובילות סחורות. בשעה 12:00, כל התנועה בין ערים בסרביה נאסרה, למעט תנועת מכוניות. 154 אזרחים נעצרו בשעות המוקדמות מפני שלא עקבו אחר העוצר. כמו כן, הודיעה ממשלת נורווגיה על שליחת חבילת סיוע כלכלית לסרביה בסך 5 מיליון אירו במאבק בנגיף. בנוסף על כך, ראש ממשלת סרביה, אנה ברנאביץ' הודיעה כי החל מ-21 במרץ התחבורה הציבורית תופסק החל מהשעה 8 בערב וכי החל מ-22 במרץ כל המסעדות, בתי הקפה והקניונים ייסגרו. ב-21 במרץ הודיעה סרביה כי כל הפעלת העסקים במרכזי הקניות נאסרו למעט חנויות מכולת וכימאים. כל המפגשים במקומות ציבוריים ובמגרשי הספורט נאסרו אף הם, כמו גם התכנסויות של יותר מחמישה אנשים במרחבים פרטיים. כל מתקני הקייטרינג הצטוו להפעיל שירותי טייק אווי בלבד, ונאסר על לקוחות להיכנס לחנויות. הדבר חל גם על הימורים, שטיפת מכוניות, אולמות משחקים ומתקנים דומים. בנוסף על כך, הודיע האיחוד האירופי על שליחת סיוע כלכלי בסך 7 וחצי מיליון דולק ומסירת ציוד רפואי לסרביה. ב-30 במרץ הודיע נשיא סרביה, אלכסנדר ווצ'יץ' על חבילת סיוע כלכלית בסך 5 מיליארד אירו (5.54 מיליארד דולר) בהלוואות וסובסידיות לעסקים במטרה לעזור להם להתמודד עם ההשפעה הכלכלית של נגיף הקורונה. בנוסף על כך, המדינה תשלם תשלום חד-פעמי של 100 יורו לכל אזרח סרבי שגילו מעל 18. ב-1 באפריל הודיעה חברה טורקית בשם "טסייאפי" על שליחת חבילת סיוע רפואי לסרביה. ב-6 באפריל הודיע נשיא טורקיה, רג'פ טאיפ ארדואן על שליחת חבילת סיוע רפואי לסרביה. במאי, עקב ירידה בתחלואה, הוחלט להסיר את מצב החירום שהוכרז בעקבות הקורונה. הוא כלל גם סגר יומי ועוצר בסופי שבוע. הייתה הסרה מהירה וחדה של ההגבלות. הן הוחזרו בהמשך. אחרי הגל הראשון, סרביה התמודדה עם גל שני מסוף יוני עד ספטמבר וגל שלישי מאמצע אוקטובר. בין המתים היה הפטריארך הסרבי. בחודש יוני ויולי, לאחר תקופה בה מספרי הנדבקים היו נמוכים באופן יחסי, עלה מספר הנדבקים למאות ביום. עקב כך, הממשלה הטילה הגבלות משמעותיות. הגבלות אלו הביאו לירידה בהיקף התחלואה לכ־70 מקרים חדשים ביממה. במהלך חודש אוקטובר הייתה עלייה מתונה במספר המקרים שהפכה לחדה יותר לקראת סוף החודש ומספר החולים החדשים היומי שבר שיאים והגיע לאלפים. הממשלה שאפה להטיל סגר מלא, אם כי מחאות בציבור הביאו לכך שהיא תיסוג מכוונתה. לאחר תחלואה בהיקף של כ־7,000 נדבקים חדשים וכ־60 מתים ביום, מתחילת דצמבר ועד אמצע ינואר התחלואה הייתה בסימן ירידה. בסוף ינואר המספרים התייצבו על כ־1,700 מקרי הדבקה ביום. במהלך פברואר נצפית עלייה מחודשת בהדבקות לרמה של כ־3,000 חולים חדשים ביממה בימים האחרונים של החודש, ונקודתית אף יותר. מדיה וקבצים בנושא מגפת הקורונה בסרביה בוויקישיתוף THE GOVERNMENT OF THE REPUBLIC OF SERBIA ליאת בר סתו, ‏הפגנות ענק נגד הממשלה שתכננה סגר נוקשה אך נסוגה, באתר ‏מאקו‏, 11 באוגוסט 2020 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Serbia Confirms First Case of Coronavirus, Balkan Insight, ‏6 במרץ 2020 (באנגלית) srbija.gov.rs, State of emergency declared throughout Serbia, www.srbija.gov.rs (באנגלית) Serbia declares state of emergency due to coronovirus, www.aa.com.tr Serbia closes its borders to foreigners over coronavirus, www.euractiv.com, ‏16 במרץ 2020 (באנגלית) RTS, Radio televizija Srbije, Radio Television of Serbia, U Srbiji strogo ograničena sloboda kretanja, stariji od 65 godina ne mogu da izlaze iz kuća, www.rts.rs "Serbia closes all border crossings, airport to curb coronavirus". Reuters (באנגלית). 2020-03-19. נבדק ב-2020-04-14. Serbia confirms first COVID-19 death case, www.aa.com.tr Prva žrtva korona virusa u Srbiji, Radio Slobodna Evropa (בסרבו-קרואטית) Norveška donirala pet miliona evra hitne pomoći Srbiji, Glas Amerike (בסרבית) New government measures: Public transport stops tomorrow at 8 pm, restaurants, cafes and shopping malls to close on Sunday, Serbian Monitor, ‏2020-03-20 (באנגלית) Нове мере Владе у борби против вируса COVID-19 – COVID-19 (באנגלית) EU Provides €7.5 Million and Medical Supplies to Serbia, But Only Words of Support to Kosovo, Exit - Explaining Albania, ‏2020-03-21 (באנגלית) P. M. N. Business, Serbia to invest 5 bln euros to cope with coronavirus impact | Financial Post, ‏2020-03-30 (באנגלית) COVID-19: Russia Closes Borders; Serbia Plans $5.5 Billion Aid Package, RadioFreeEurope/RadioLiberty (באנגלית) Turkish company donates medical equipment to Serbia, www.aa.com.tr Turkey to send medical aid to Serbia, www.aa.com.tr סרביה תסיר את מצב החירום שהוכרז בעקבות הקורונה, באתר ערוץ 7 חדשות, פוליטיקה, תרבות, יהדות ועוד אסף אוני, ‏הגרף היומי: גם סרביה חגגה “ניצחון על הנגיף” והוא חזר, באתר גלובס, 8 ביולי 2020 Vasovic, Aleksandar (2020-07-09). "Serbia backpedals from planned weekend lockdown after protests". Reuters (באנגלית). נבדק ב-2020-11-22. COVID-19 Alert: Serbia Tightens Entry Restrictions from Aug. 15 | WorldAware, www.worldaware.com, ‏2020-08-15 (באנגלית) Serbian Orthodox Patriarch Dies Of COVID-19, RadioFreeEurope/RadioLiberty (באנגלית)